**Jolanda** vlastným menom Věra Neméthová (\* 25. február 1950, České Budějovice, Česko-Slovensko – † 17. január 2020, Děčín, Česko) bola česká veštkyňa a kartárka známa vďaka svojmu televíznemu vysielaniu a neotrelému a niekedy urážlivému jazykovému prejavu.

Životopis
---------

Veštica rómskeho pôvodu žila v severných Čechách. Za totality pracovala v nemocnici ako pomocná sila, po revolúcii ju podľa vlastných slov prepustili. Kartárstvo sa v jej rodine dedilo z generácie na generáciu, tvrdí, že veštila jej matka a babička aj jej tety. Veštiť sa naučila od svojej matky, prvýkrát vykladala z kariet, keď mala osem rokov. Jolanda veštenie považovala za svoju pomoc ľuďom.

Jolanda sa dostala do povedomia verejnosti ako moderátorka televíznej relácie *EZO TV* na TV Barrandov, kde niekoľko rokov veštila z kariet telefonujúcim ich osud. Do moderovania ju pozvali tvorcovia relácie. Vďaka svojmu špecifickému vyjadrovaniu stala sa hviezdou sociálnych sietí, najmä vďaka fanúšikovsko-parodickým videám na YouTube. Pozvala ju napríklad Michaela Jílková do svojej relácie *Máte slovo* Českej televízie, kde spolu s ďalšími veštcami, ale aj s teológmi a psychológmi diskutovali o kartách a astrológii. Jílková bola za tento krok kritizovaná.

Natočila tiež úspešnú reklamu pre pivnú značku Gambrinus, kde číta budúcnosť z piva. Video s touto reklamou na YouTube videlo ku aprílu 2019 cez milión ľudí a stalo sa tak najúspešnejším YouTube videom v histórii firmy Plzeňský Prazdroj. Do svojej relácie v TV Barrandov ju pozval aj Jaromír Soukup, ktorému veštila z ruky.

Jolanda pôvodne v televízii iba chcela ukázať svoje vykladanie kariet, avšak napokon sa preslávila osobitým prejavom a výrokmi, ktoré sa následne šírili internetom. Medzi nechcene vtipné výroky patria napríklad *„vidím velký špatný"*, *„hodně budeš někde"*, *„míříš vysoko"* alebo *„jaj bože můj!"*  Jan Syrůček, ktorý o Jolande natáčal dokumentárny film, naznačuje, že zvláštny jazykový prejav veštkyne pramení z faktu, že jej materinským jazykom je rómčina a že hovoriť česky sa naučila až neskôr.

Dokumentárny film
-----------------

O Jolande a fenoméne televízneho veštenia natočili študenti FAMU dokumentárny film *Ezopové aneb linka je volná*.

Študentský film mal byť pôvodne celý o Jolande, avšak po neúspešnej dohode s veštkyňou režisér Ondřej Moravec zmenil zámer a film koncipoval ako dokument o viacerých českých veštcoch a vešteniu ako zárobkovej činnosti. Podľa Syrůčka Jolanda priznala, že televízne veštenie berie ako *„biznis".*

Referencie
----------

1. ↑   *Jolanda* [online]. POMO Media Group, [cit. 2020-01-22]. Dostupné online.
2. 1 2   Zemřela známá věštkyně Jolanda, kterou proslavila hláška o ‚velkým špatným‘. *Lidové noviny* (Praha: MAFRA), 2020-01-18. Dostupné online [cit. 2020-01-22]. ISSN 1213-1385.
3. 1 2 3 4 5  SUBRTOVÁ, Diana. *Zemřela věštkyně a kartářka Jolanda. Proslavil ji její specifický slovník* [online]. MAFRA, 2020-01-18, [cit. 2020-01-22]. Dostupné online.
4. 1 2 3 4  KOVAČEVIČ, Vedran. Romská věštkyně z televize je hvězdou internetu, rapuje i s Madonnou. *iDNES.cz*, 2011-12-15. Dostupné online [cit. 2020-01-18].
5. 1 2 3  MALINDA, Jan. Moje jméno je Jolanda!. *Magazín TV (príloha MF DNES)* (Praha: MAFRA), roč. 2014, čís. 33, s. 29-30. Dostupné online. ISSN 1210-1168.
6. 1 2 3 4  KABÁTOVÁ, Šárka. Jolanda není hloupá, jen neovládá řeč, říká tvůrce nového dokumentu o ezo celebritě. *Lidové noviny* (Praha: MAFRA), 2015-08-25. Dostupné online [cit. 2020-01-22]. ISSN 1213-1385.
7. 1 2 3   ‚Hodně budeš někde.‘ Jílková si vyslechne Jolandu, kartářka bude v ČT diskutovat o astrologii. *Lidové noviny* (Praha: MAFRA), 2018-09-05. Dostupné online [cit. 2020-01-22]. ISSN 1213-1385.
8. ↑  ŠTRUNC, Pavel; KREPINDL, Martin. Michaela Jílková: Věštkyně Jolanda je fenomén a do Máte slovo patří. *Reflex* (Praha: Czech News Center), 2018-09-24. Dostupné online [cit. 2020-01-22]. ISSN 0862-6634.
9. ↑  ŠENK, Michal. Jolanda byl hit, říká šéf marketingu Prazdroje. Pivovar chystá cool hospody pro mladé. *Aktuálně.cz*, 2019-04-09. Dostupné online [cit. 2020-01-18].
10. ↑   Jolanda věštila Jaromíru Soukupovi budoucnost. Co se dozvěděla?. *Týden.cz*, 2018-12-05. Dostupné online [cit. 2020-01-18].
11. ↑   *Ezopové aneb linka je volná (studentský film)* [online]. POMO Media Group, [cit. 2020-01-22]. Dostupné online.
12. ↑  ROZŠAFNÁ, Michaela. Věštkyně Jolanda filmaře vyhnala. Nyní s natáčením dokumentu souhlasí. *Lidové noviny* (Praha: MAFRA), 2014-06-04. Dostupné online [cit. 2020-01-22]. ISSN 1213-1385.

Externé odkazy
--------------

* Jolanda v relácii „Máte slovo"

Zdroj
-----

*Tento článok je čiastočný alebo úplný preklad článku Jolanda (kartářka) na českej Wikipédii.*